CELEX: 32013R0189
Language: da
Date: 2013-03-05 00:00:00
Title: Kommissionens gennemførelsesforordning (EU) nr. 189/2013 af 5. marts 2013 om ændring af forordning (EU) nr. 185/2010 med hensyn til ordningen vedrørende kendt befragter  EØS-relevant tekst

6.3.2013   
            
            
               DA
            
            
               Den Europæiske Unions Tidende
            
            
               L 62/17
            
         KOMMISSIONENS GENNEMFØRELSESFORORDNING (EU) Nr. 189/2013
   af 5. marts 2013
   om ændring af forordning (EU) nr. 185/2010 med hensyn til ordningen vedrørende kendt befragter
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 300/2008 af 11. marts 2008 om fælles bestemmelser om sikkerhed inden for civil luftfart og om ophævelse af forordning (EF) nr. 2320/2002 (1), særlig artikel 4, stk. 3, og
   ud fra følgende betragtninger:
   
               (1)
            
            
               Kommissionens forordning (EU) nr. 185/2010 (2) fastsætter en overgangsperiode for gennemførelsen af kravene til godkendelse af kendte befragtere. Af forenklingshensyn er det nødvendigt at harmonisere denne periodes slutdato med andre datoer i forordningen.
            
         
               (2)
            
            
               Forordning (EU) nr. 185/2010 bør derfor ændres.
            
         
               (3)
            
            
               Foranstaltningerne i denne forordning er i overensstemmelse med udtalelse fra Komitéen for Civil Luftfartssikkerhed, der er nedsat ved artikel 19, stk. 1, i forordning (EF) nr. 300/2008 —
            
         VEDTAGET DENNE FORORDNING:
   Artikel 1
   Bilaget til forordning (EU) nr. 185/2010 ændres i overensstemmelse med bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. marts 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 97 af 9.4.2008, s. 72.
   
      (2)  EUT L 55 af 5.3.2010, s. 1.
   
      BILAG
      Kapitel 6, punkt 6.4.1.2, litra d), i bilaget til forordning (EU) nr. 185/2010 affattes således:
      
                  »d)
               
               
                  Hvis en kendt befragter er godkendt før den 29. april 2010 for at sikre, at kravene i punkt 6.4.2 var opfyldt, kan denne betragtes som en kendt befragter i henseende til forordning (EF) nr. 300/2008 og dertil hørende gennemførelsesretsakter indtil den 28. april 2013.«